**P R O T O K O L L**

År 2022 den 12. mai ble det avholdt forhandlingsmøter mellom Industri Energi og Norsk Industri vedrørende tariffrevisjonen 2022 for overenskomst nr. 195 for overenskomsten for Møbel, Interiør og trevarebransjene samt. for Ski-stavprodusenter og Tønnefabrikker.

**For Industri Energi:**

Asle Reime, Barbro Tverfjell Auestad, Einar Olsvik, Vidar Schanke, Ann Rustad, Robert Janitz, Edvard Lie, Stein Tore Sørsveen, Atle Berntzen, Marit Helen Øye Aanning, Rune Strøm Andersen, Aud Elin Fjellkårstad, Jan Godfrey

**For Norsk Industri:**

Nora Køber Garvoll, Ola Arne Ramstad, Svein Grepperud, Ronny Bjøringsøy, Egil Sundet, Terje Hovet

Etter forhandlinger er partene enige om følgende:

1. **Økonomi**

Det gis et generelt tillegg på kr. 4 pr. time med virking fra 01.04.2022.

Det gis et ytterligere bransjetillegg på kr. 2 pr. time med virkning fra 01.04.2022.

1. **Andre endringer**

**§ 1 - 2 Vilkår for å bli anerkjent som fagarbeider og Produksjonsarbeider**

*Produksjonsarbeider  
Med produksjonsarbeider menes arbeidstaker som ikke har fag/-  
svennebrev.*

*De lokale parter ved bedriftene bør*, i *samarbeid med hver tids gjeldende relevante organer, tilrettelegge for at fast ansatte operatører kan ta fagbrev. Fagbrevet skal være relevant for bedriften og arbeidet som utføres. Finansiering av tiltaket kan søkes om i Møbeloverenskomstens Rekrutterings- og utviklingsfond.*

**§ 2 - 1 Lønn**

1.a Minste timefortjeneste for voksne arbeidere er på kr 184,25 pr. time

Ny sats gjelder fra vedtakelsesdato og inkluderer det generelle tillegget og bransjetillegget.

**§ 2 - 5 Verktøygodtgjørelse**

I håndverksbedrifter hvor svennene holder tilstrekkelig håndverktøy, betales følgende verktøygodtgjørelse:

Snekkere kr. 2 pr. time.

**§ 5 - 6 Matpenger**

Matpengene økes til 96,- kr.

**§ 5 - 7 Skiftarbeid.**

Nye satser:   
  
For 2-skiftsarbeid:  
1. skift Intet tillegg  
2. skift kr. 25 pr. arbeidet time

For 3-skiftsarbeid:

1. skift Intet tillegg  
2. skift kr. 25 pr. arbeidet time   
3. skift kr. 32 pr. arbeidet time

**§ 5 - 8 Endring av arbeidstid innenfor skift**

Ny sats i pkt. 2:

Dersom endringen skjer med kortere varsel enn 12 dager, betales et engangsbeløp på kr 1000.

**Reguleringsbestemmelser for 2. avtaleår:**

Før utløpet av 1. avtaleår skal det opptas forhandlinger mellom NHO og LO eller det organ LO bemyndiger om eventuelle lønnsreguleringer for 2. avtaleår. Partene er enige om at forhandlingene skal føres på grunnlag av den økonomiske situasjon på forhandlingstidspunktet og utsiktene for 2. avtaleår samt pris- og lønnsutviklingen i 1. avtaleår.

Endringene i tariffavtalene for 2. avtaleår tas stilling til i LOs representantskap eller det organ LO bemyndiger og NHOs representantskap. Hvis partene ikke blir enige, kan den organisasjon som har fremsatt krav innen 14 - fjorten - dager etter forhandlingenes avslutning, si opp de enkelte tariffavtaler med 14 - fjorten - dagers varsel (dog ikke til utløp før 1. april 2023).

**Ikrafttredelsesbestemmelser**

Det generelle tillegget gis med virkning fra 1. april 2022, men utbetales ikke før oppgjøret er vedtatt. Øvrige endringer i overenskomsten gjelder fra vedtakelsesdato.

Lønnsforhøyelsene gjøres ikke gjeldende for arbeidstakere som er sluttet i bedriften før vedtakelsen.  Det foretas ikke omregning og etterbetaling av skifttillegg, overtidstillegg mv for arbeid utført før vedtakelsen.

**Protokolltilførsler:**

* Partene har under oppgjøret drøftet lønnsutviklingen for Møbeloverenskomsten, avtale 195. Det er en felles målsetting at overenskomstens gjennomsnittlige lønn over tid både må være tilpasset bedriftenes økonomiske situasjon, samt at lønnsnivået medvirker til oppslutning om bransjens renommé, herunder bidrar til både å rekruttere samt beholde arbeidstakere. Industri Energi varsler at evt. negativ fremtidig lønnsutvikling vil medføre krav om justerings/bransjetillegg i fremtidige lønnsoppgjør.
* Partene har i år fremforhandlet et særskilt bransjetillegg. Det forutsettes at lokale parter også ser hen til dette ved gjennomføringen av lokale lønnsforhandlinger.

\*\*\*

Oppgjøret ble vedtatt 12. mai 2022.

Oslo, 12. mai 2022.

Norsk Industri Industri Energi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nora Køber Garvoll Asle Reime